CELEX: 62017CN0388
Language: et
Date: 2017-06-29 00:00:00
Title: Kohtuasi C-388/17: Eelotsusetaotlus, mille on esitanud Högsta förvaltningsdomstolen (Rootsi) 29. juunil 2017 – Konkurrensverket versus SJ AB

4.9.2017   
            
            
               ET
            
            
               Euroopa Liidu Teataja
            
            
               C 293/19
            
         Eelotsusetaotlus, mille on esitanud Högsta förvaltningsdomstolen (Rootsi) 29. juunil 2017 – Konkurrensverket versus SJ AB
   (Kohtuasi C-388/17)
   (2017/C 293/23)
   Kohtumenetluse keel: rootsi
   
      Eelotsusetaotluse esitanud kohus
   
   Högsta förvaltningsdomstolen
   
      Põhikohtuasja pooled
   
   
      Kaebaja: Konkurrensverket
   
      Vastustaja: SJ AB
   
      Eelotsuse küsimused
   
   
               1.
            
            
               Kas direktiivi 2004/17 (1) artikli 5 lõike 1 teist lõiku tuleb tõlgendada nii, et juhul kui riigi hallataval riigisisesel ja rahvusvahelisel raudteevõrgustikul osutatakse transporditeenust vastavalt direktiivi 2012/34 (2) ülevõtvatele liikmesriigi õigusnormidele, mille kohaselt raudteeinfrastruktuuri läbilaskevõime jaotatakse raudtee-veoettevõtjate taotluste alusel ja kõik taotlused tuleb võimaluste piires rahuldada, on tegemist transporditeenuste võrgustikuga?
            
         
               2.
            
            
               Kas direktiivi 2004/17 artikli 5 lõike 1 teist lõiku tuleb tõlgendada nii, et direktiivis 2012/34 osutatud raudtee-veoettevõtja tegevus avalikkusele transporditeenuste pakkumisel raudteevõrgustikus kujutab endast võrgu pakkumist või käitamist direktiivi selle sätte tähenduses?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (võrgustiku sektori direktiiv) (ELT 2004, L 134, lk 1; ELT eriväljaanne 6/7, lk 19).
   
      (2)  Euroopa Parlamendi ja nõukogu 21. novembri 2012. aasta direktiiv 2012/34/EL, millega luuakse ühtne Euroopa raudteepiirkond (ELT 2012, L 343, lk 32).